Cum a ajuns partidul lui Băsescu să fie dator Companiei de Transport Public din Cluj ActualitatePoliticaTop News by Actual de Cluj 318

Pe vremea când primarul Emil Boc era foarte angajat în campania electorală a Elenei Udrea, contribuia și el cu ce putea la promovarea ei și a PMP. În martie, 2014, pentru un așa zis protest anti guvernamental organizat la București de către PMP, Compania de Transport Public Cluj – subordonată Primăriei lui Boc – punea autobuze la dispozția membrilor PMP Cluj care s-au deplasat la protestul respectiv. Organizația clujeană a PMP era condusă la acea vreme de deputatul Adrian Gurzău, amicul Elenei Udrea (care de altfel i-a și botezat copiii). Deputatul Gurzău – crescut/parvenit politic pe plantația lui Emil Boc – a fost ulterior condamnat pentru fapte de corupție, pierzând totodată și șefia PMP Cluj.

Compania de trasport public i-a pus la dispoziție lui Gurzău autobuze pentru o sumă derizorie (3.600 de lei), dar el tot a omis să plătească factura. După 4 ani, CTP a ajuns în postura de a deschide o procedură de executare silită, pentru a recupera cei 3600 de lei. Judectoria Cluj Napoca a aprobat executarea silită solicitată pe numele Partidului Mișcarea Populară, iar reprezentanții CTP spun că vor parcurge toate etapele necesare pentru a intra în posesia banilor.

Actualul lider al PMP Cluj, senatorul Vasile Cristian Lungu, a precizat pentru Actual de Cluj că factura neachitată nu are nicio legătură cu organizația pe care o conduce el. „E vorba despre fosta organizție a PMP Cluj, pe vremea când era condusă de deputatul Adiran Gurzău. Între timp, CIF-ul filialeli clujene a PMP s-a schimbat, ca atare, procedura de executare silită nu ne privește pe noi”, a spus el. Reprezentanții CTP au transmis pentru Actual de Cluj că executarea silită s-a solicitat pe numele organizației națioanle, ceea ce înseamnă că Udrea s-a implicat în mod direct pentru a-l convinge pe Boc să-i asigure autobuzele pentru protestari.

Șeful PMP Cluj a revenit cu precizarea că Organizația națională a partidului va achita în întregime datoria către CTP: „Am primit confirmarea că organizația națională va achita săptămâna aceasta datoria către Compania de Transport Public Cluj”.

Nici un comentariu